LT Europos Sąjungos oficialusis leidinys C 261/4

Valstybių narių pateiktos informacijos apie valstybės pagalbą, suteiktą pagal Komisijos reglamentą (EB) Nr. 736/2008 dėl EB sutarties 87 ir 88 straipsnių taikymo valstybės pagalbai mažosioms ir vidutinėms įmonėms, kurios verčiasi žuvininkystės produktų gamyba, perdirbimu ir prekyba, santrauka

2010/C 261/03

Pagalbos Nr.: XF 8/10

Valstybė narė: Lietuvos Respublika

Regionas (pagalbą teikianti institucija): Lietuvos Respublikos žemės ūkio ministerija

Pagalbos schemos pavadinimas (ad hoc pagalbą gaunančios bendrovės pavadinimas): Parama gamtos išteklių apsaugai gerinti žuvininkystės tvenkiniuose

Teisinis pagrindas: Lietuvos Respublikos žemės ūkio ministro 2009 m. rugpjūčio 10 d. įsakymas Nr. 3D-584 „Paramos gamtos išteklių apsaugai gerinti žuvininkystės tvenkiniuose taisyklės“

Planuojamos metinės išlaidos pagal schemą arba skirtos ad hoc pagalbos suma: 2,75 mln. Lt.

Maksimalus pagalbos intensyvumas: 100 proc.

Įsigaliojimo data:

Pagalbos schemos arba individualios pagalbos trukmė (ne vėliau kaip 2014 m. birželio 30 d.); nurodyti:

— prie schemos: iki kokios datos gali būti teikiama pagalba; iki 2013 m. gruodžio 31 d.,

— ad hoc pagalbos atveju: numatomą paskutinės pagalbos dalies išmokėjimo datą.

Pagalbos tikslas: Skatinti gamtos išteklių, genetinės įvairovės apsaugą bei kokybės gerinimą ir akvakultūros zonų kraštovaizdžio bei tradicinių ypatybių valdymą.

Nurodyti, kuris iš 8–24 straipsnių yra taikomas: Taikomas 12 straipsnis.

Remiama veikla: Kompensuojamas žuvų produkcijos išauginimo žuvininkystės tvenkiniuose sumažėjimas, susidaręs dėl vandens aplinkosaugos priemonių įgyvendinimo žuvininkystės tvenkiniuose taikymo.

Pagalbą teikiančios institucijos pavadinimas ir adresas:

Lietuvos Respublikos žemės ūkio ministerija Gedimino pr. 19 LT-01103 Vilnius LIETUVA/LITHUANIA

Tinklavietės, kurioje paskelbtas visas schemos tekstas arba kriterijai ir sąlygos, kuriomis ad hoc pagalba skiriama ne pagal pagalbos schemą, adresas: http://www.zum.lt/lt/teisine-informacija/isakymai/4948/

Motyvacija: Nurodyti, kodėl buvo sukurta valstybės pagalbos schema, o ne teikiama parama iš Europos žuvininkystės fondo. Pagal Lietuvos žuvininkystės sektoriaus 2007–2013 metų veiksmų programos, patvirtintos 2007 m. gruodžio 17 d. Europos Komisijos sprendimu Nr. C/2007/6703, antrosios prioritetinės krypties „Akvakultūra, žvejyba vidaus vandenyse, žuvininkystės ir akvakultūros produktų perdirbimas ir rinkodara“ priemonės „Akvakultūra“ veiklos srities „Vandens aplinkosaugos priemones“ programą „Vandens paukščių apsaugos priemonės“ parama skiriama akvakultūros ūkiams už vandens paukščiams svarbių buveinės savybių išsaugojimą, ramybės zonų sukūrimą ir kitus gamtosauginius veiksmus, apimančius daugiau nei įprastos geros akvakultūros praktika. Parama skiriama pagal tokius rodiklius kaip akvakultūros ūkių pajamos, kurios mažėja dėl laukinių paukščių rūšių gausos ūkiuose, šių paukščių lankymosi trukmės ūkiuose, jų sulesamų žuvininkystės produktų ir pašarų kiekio. Antrosios prioritetinės krypties priemonėms ir (ar) veiklos sritims 2007–2013 m. laikotarpiu lėšų įsisavinimas yra suplanuotas, ir nenumatyta galimybė skirti finansavimą dar vienai veiklos srities „Vandens aplinkosaugos priemones“ programai, todėl buvo sukurta valstybės pagalbos schema.

Pagal valstybės pagalbos schemą „Parama gamtos išteklių apsaugai gerinti žuvininkystės tvenkiniuose“ parama skiriama juridiniams ir fiziniams asmenims, auginantiems ir veisiantiems žuvis, už saugomų, retų ir nykstančių vandens ir pelkių paukščių globą, jiems palankių perėjimui sąlygų sudarymą. Parama skiriama pagal tokius rodiklius kaip faktinės vandens kubatūros žuvininkystės tvenkiniuose, lyginant su projektine vandens kubatūra, sumažinimas ir žuvų produkcijos išauginimo tvenkiniuose kiekis (kiekio sumažėjimas).

Pagalbos Nr.: XF 11/10

Valstybė narė: Italija

Regionas (pagalbą teikianti institucija): Regione Autonoma Friuli Venezia Giulia

Direzione centrale risorse agricole, naturali e forestali

Servizio pesca e acquacoltura

Pagalbos schemos arba individualią pagalbą gaunančios įmonės pavadinimas: Regolamento recante criteri e modalità per la concessione di contributi alle associazioni del settore pesca professionale e dell’acquacoltura operanti in Regione, in attuazione dell’articolo 5, comma 1, della legge regionale 28 dicembre 2007, n. 30 (Legge strumentale alla manovra di bilancio 2008)

Teisinis pagrindas: Decreto del Presidente della Regione 16 aprile 2010, n. 074/Pres.

Pagal schemą planuojamos metinės išlaidos arba bendra įmonei suteiktos individualios pagalbos suma: 200 000,00 EUR

Didžiausias pagalbos intensyvumas: Iki 100 %

Įsigaliojimo data:

Pagalbos schemos taikymo arba individualios pagalbos teikimo trukmė (ne ilgiau kaip iki 2014 m. birželio 30 d.):

— pagal schemą nurodyti: datą, iki kurios gali būti teikiama pagalba. Iki 2014 m. birželio 30 d.

Pagalbos tikslas: Pagalba skiriama bendrų interesų veiklos programoms, kurias įgyvendina Regiono žuvininkystės ir akvakultūros sektoriuje veiklą vykdančios profesionalios nacionalinio masto asociacijos, remti.

Nurodyti taikomą straipsnį ar straipsnius (8–24 straipsniai): 17 straipsnis. Pagalba bendriems veiksmams

Ekonomikos sektorius: Žuvininkystė ir akvakultūra

Pagalbą teikiančios institucijos pavadinimas ir adresas:

Direzione centrale risorse agricole, naturali e forestali Servizio pesca e acquacoltura Via Sabbadini 31 33100 Udine UD ITALIA Tel. +39 0432555225 Faks. +39 0432555140 El. paštas: s.pesca.agrifor@regione.fvg.it

Interneto svetainė, kurioje paskelbtas visas pagalbos schemos tekstas arba kriterijai ir sąlygos, kuriais remiantis individuali pagalba teikiama ne pagal pagalbos schemą: http://arpebur.regione.fvg.it/newbur/visionaBUR?bnum=2010/04/28/17

Pagrindimas: Pagalbos schema taikoma siekiant įgyvendinti 2007 m. gruodžio 28 d. Regionų įstatymą Nr. 30 (Legge Regionale 28 dicembre 2007, n. 30). Regionų taisyklėse numatytų tipų pagalba yra lydimoji priemonė, papildanti Europos žuvininkystės fondo finansuojamas struktūrinės paramos priemones.